ΠΑΡΑΡΤΗΜΑ ΙΙ - Πίνακας προβλεπόμενος στο άρθρο 27 της πράξης προσχωρήσεως - ΙΙ. ΜΕΤΑΦΟΡΕΣ

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Κανονισμός (ΕΟΚ) αριθ. 3164/76 του Συμβουλίου της 16ης Δεκεμβρίου 1976 (ΕΕ αριθ. L 357 της 29.12.1976, σ. 1), όπως τροποποιήθηκε από:

- τον κανονισμό (ΕΟΚ) αριθ. 3024/77 του Συμβουλίου της 21ης Δεκεμβρίου 1977 (ΕΕ αριθ. L 358 της 31.12.1977, σ. 4),

- τον κανονισμό (ΕΟΚ) αριθ. 3062/78 του Συμβουλίου της 19ης Δεκεμβρίου 1978 (ΕΕ αριθ. L 366 της 28.12.1978, σ. 5),

- την πράξη προσχώρησης του 1979 (ΕΕ αριθ. L 291 της 19.11.1979, σ. 17),

- τον κανονισμό (ΕΟΚ) 2963/79 του Συμβουλίου της 20ής Δεκεμβρίου 1979 (ΕΕ αριθ. L 336 της 29.12.1979, σ. 11),

- τον κανονισμό (ΕΟΚ) 2964/79 του Συμβουλίου της 20ής Δεκεμβρίου 1979 (ΕΕ αριθ. L 336 της 29.12.1979, σ. 12),

- τον κανονισμό (ΕΟΚ) αριθ. 305/81 του Συμβουλίου της·20ής Ιανουαρίου 1981 (ΕΕ αριθ. L 34 της 6.2.1981, σ. 1),

- τον κανονισμό (ΕΟΚ) αριθ. 663/82 του Συμβουλίου της 22ας Μαρτίου 1982 (ΕΕ αριθ. L 78 της 24.2.1982, σ. 2),

- τον κανονισμό (ΕΟΚ) αριθ. 3515/82 του Συμβουλίου της 21ης Δεκεμβρίου 1982 (ΕΕ αριθ. L 369 της 29.12.1982, σ. 2),

- τον κανονισμό (ΕΟΚ) αριθ. 3621/84 του Συμβουλίου της 19ης Δεκεμβρίου 1984 (ΕΕ αριθ. L 333 της 21.12.1984, σ. 61).

Το άρθρο 3 πρέπει να τροποποιηθεί προκειμένου να προστεθεί ορισμένος αριθμός κοινοτικών αδειών για τα νέα κράτη μέλη και να διορθωθεί, αντίστοιχα, ο συνολικός αριθμός των αδειών.

Οι ενδείξεις που παρατίθενται στα παραρτήματα πρέπει να συμπληρωθούν με την προσθήκη των αντιστοίχων σημείων και αναφορών των σχετικών με τα νέα κράτη μέλη.

2. Οδηγία 74/561/ΕΟΚ του Συμβουλίου της 12ης Νοεμβρίου 1974 (ΕΕ αριθ. L 308 της 19.11.1974, σ. 18), όπως τροποποιήθηκε από την οδηγία 80/1178/ΕΟΚ του Συμβουλίου της 4ης Δεκεμβρίου 1980 (ΕΕ αριθ. L 350 της 23.12.1980, σ. 41).

Στο άρθρο 5 παράγραφοι 1 και 2, οι ημερομηνίες, πριν από τις οποίες οι μεταφορείς που ασκούν ήδη επάγγελμα απαλλάσσονται ορισμένων υποχρεώσεων, πρέπει να μετατεθούν σε μεταγενέστερο χρόνο στα νέα κράτη μέλη, προκειμένου να γίνουν σεβαστά τα κεκτημένα δικαιώματα υπό παρεμφερείς όρους.

3. Οδηγία 74/562/ΕΟΚ του Συμβουλίου της 12ης Νοεμβρίου 1974 (ΕΕ αριθ. L 308 της 19.11.1974, σ. 23), όπως τροποποιήθηκε από την οδηγία 80/1179/ΕΟΚ του Συμβουλίου της 4ης Δεκεμβρίου 1980 (ΕΕ αριθ. L 350 της 23.12.1980, σ. 42).

Στο άρθρο 4 παράγραφοι 1 και 2, οι ημερομηνίες, πριν από τις οποίες οι μεταφορείς που ασκούν ήδη επάγγελμα απαλλάσσονται ορισμένων υποχρεώσεων, πρέπει να μετατεθούν σε μεταγενέστερο χρόνο στα νέα κράτη μέλη, προκειμένου να γίνουν σεβαστά τα κεκτημένα δικαιώματα υπό παρεμφερείς όρους.

4. Τρίτη οδηγία 84/634/ΕΟΚ του Συμβουλίου της 12ης Δεκεμβρίου 1984 (ΕΕ αριθ. L 331 της 19.12.1984, σ. 33).

Το άρθρο 4 και, ενδεχομένως, το άρθρο 3 πρέπει να προσαρμοσθούν για να αναφέρουν τις προϋποθέσεις εφαρμογής της οδηγίας αυτής στην Πορτογαλία.

5. Οδηγία 83/416/ΕΟΚ του Συμβουλίου της 25ης Ιουλίου 1983 (ΕΕ αριθ. L 237 της 26.8.1983, σ. 19).

Η οδηγία αυτή θα προσαρμοσθεί για να προστεθεί η κατάταξη των πορτογαλικών αερολιμένων τους οποίους μπορούν να χρησιμοποιούν οι τακτικές γραμμές αεροπορικής συγκοινωνίας και σε συνάρτηση με την ενδεχόμενη προσωρινή εξαίρεση για τους αερολιμένες των Αζορών.